
LITER  ARVM  CVLTORIBVS 


T^n!  otii  mei  frudum,  quem,  post  morbum  gravem,  ad  re- 
cipiendas vires,  a laboribus  consuetis  mihi  remoto,  hor- 
torum salubritas,  maturavit.  Decet  virum,  qui  a juven- 
tute literis  destinatus , virilem  aetatem  literis  inserviendo 
consummavit,  ne  in  senedute  quidem,  ab  illo  tenore  abhor- 
rentem, in  otio  otiosum  deprehendi. 

Linguam  ac  Cliar aceres  Sinarmn  ope  Artis  Typogra- 
phicae  Europaeae,  nempe,  non  ex  tabulis  ligneis,  sed 
- typis  fusis  mobilibus,  qui  quidem  iterandis  et  mutandis 
usibus  apti  essent,  componendi  et  imprimendi  facultatem, 
ad  nostram  usque  aetatem  inter  impossibilia  esse  ponendam, 
opinio  quidem,  sed  erronea  erat. 

Licet  vero  ex  usu  horum  typorum,  a mc  alieno, 
nihil  fortasse  commodi  in  Saxoniam  redundaturum ' sit;  la- 
borum 


borum  tamen  me  habiturum  esse  larga  praemia  existimo, 
aperiendo  viam,  laudatis  artibus  ac  disciplinis  antiquae  et 
prudentis  gentis  Asiae,  faciliori  modo  fruendi.  Laetor  de- 
nique mihi  contigisse,  ut  Germaniae,  Artis  Typographicae 
Inventrici,  id  quod  sui  erat  juris,  novum  hoc  sollertiae 
specimen  qualecumque  sit,  consecrarem. 

Uberiorem  inventi  rationem,  brevi  dabo  temporis 
spatio;  perfedlionem  sive  a me,  sive  ab  exteris,  quibus 
familiarior  eft  Lingua  Sinica,  atque  opera  calligraphica  ad 
manus  sunt,  expe^la. 

